rejauldu/bengali-wikipedia huggingface dataset:
মো. ওয়ালিউল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০২-০৬-২০১২   জন্ম ও শিক্ষাজীবন  মো. ওয়ালিউল ইসলামের জন্ম বরিশাল সিটি করপোরেশনের ১৬ নম্বর ওয়ার্ডের উত্তর আলেকান্দা সড়কের বটতলায়। তার বাবার নাম মো. ওয়াজেদ আলী এবং মায়ের নাম সৈয়দা আশরাফুননেসা নিরু। তার স্ত্রীর নাম হোসনে আরা বেগম। তাদের দুই মেয়ে ও এক ছেলে।   কর্মজীবন  মো. ওয়ালিউল ইসলাম ১৯৭১ সালে চট্টগ্রাম ইন্টারমিডিয়েট কলেজের শিক্ষার্থী ছিলেন। কুমিল্লার ইস্পাহানী পাবলিক স্কুল(বর্তমান  ইস্পাহানী ক্যান্টনমেন্ট পাবলিক স্কুল ও কলেজ)থেকে এসএসসি পাস করে মা-বাবার অমতে তিনি ভর্তি হয়েছিলেন ওই কলেজে। তখন ছাত্ররাজনীতির সঙ্গেও যুক্ত ছিলেন। মুক্তিযুদ্ধ শুরু হলে মো. ওয়ালিউল ইসলাম ২৬ মার্চ থেকেই ঝাঁপিয়ে পড়েন যুদ্ধে। কয়েকজন সহপাঠীকে সঙ্গে নিয়ে চট্টগ্রামের ষোলশহর এলাকায় পাকিস্তান সেনাবাহিনীর বিরুদ্ধে প্রতিরোধ গড়ে তোলেন। একপর্যায়ে তারা অষ্টম ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। তিনি বেশ কয়েকটি প্রতিরোধযুদ্ধে সক্রিয়ভাবে অংশ নেন। এর মধ্যে কালুরঘাট, মহালছড়ির যুদ্ধ অন্যতম। প্রতিরোধযুদ্ধ শেষে মো. ওয়ালিউল ইসলাম ভারতে যান। ত্রিপুরায় হরিণা ক্যাম্পে অবস্থানকালে তাকে অন্তর্ভুক্ত করা হয় প্রথম বাংলাদেশ ওয়ারকোর্সে। জলপাইগুড়ির মূর্তি ক্যাম্পে প্রশিক্ষণ নিয়ে অক্টোবরের প্রথমার্ধ থেকে যুদ্ধ করেন জেড ফোর্সের অধীনে। তাকে অষ্টম ইস্ট বেঙ্গল রেজিমেন্টের বি কোম্পানির অধিনায়ক হিসেবে দায়িত্ব দেওয়া হয়। সিলেট জেলার ফেঞ্চুগঞ্জ, গোলাপগঞ্জ এবং মৌলভীবাজার জেলার বড়লেখা, ছোটলেখাসহ আরও কয়েকটি স্থানে সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  ১৯৭১ সালের ২৯ নভেম্বর ছিলো মুক্তিযুদ্ধের চূড়ান্ত পর্যায়। মুক্তিযোদ্ধাদের দুটি দল ভারত থেকে এসে সমবেত হলো কৈলাসটিলায়। মুক্তিযোদ্ধাদের একটি দলের নেতৃত্বে মো. ওয়ালিউল ইসলাম। মুক্তিবাহিনী ও মিত্রবাহিনী যৌথভাবে শমশেরনগরে অবস্থানরত পাকিস্তানি সেনাদের ওপর আক্রমণ চালাবে। মো. ওয়ালিউল ইসলামের দল এবং অপর দলের ওপর দায়িত্ব, ভানুগাছে একদল পাকিস্তানি সেনা আছে, তারা যাতে পাল্টা আক্রমণ না করতে পারে, সেটাকে গার্ড করতে হবে। পরবর্তীতে ১ ডিসেম্বর মো. ওয়ালিউল ইসলাম সহযোদ্ধাদের নিয়ে প্রতিরক্ষা অবস্থান নিলেন ভানুগাছে। তাদের জানানো হয়েছে, সেখানে আছে এক প্লাটুন পাকিস্তানি সেনা। কিন্তু প্রতিরক্ষা অবস্থান নেওয়ার পর তারা বুঝতে পারলেন, পাকিস্তানি সেনা সেখানে অনেক এবং তারা ১২০ মিমি মর্টারে সজ্জিত। বেশ শক্ত পাকিস্তানিদের অবস্থান। মো. ওয়ালিউল ইসলাম এতে বিচলিত হলেন না। সহযোদ্ধাদের মনে সাহস জোগালেন। পরদিন সহযোদ্ধাদের নিয়ে ঝাঁপিয়ে পড়লেন পাকিস্তানি সেনাদের ওপর। মুক্তিযোদ্ধারা সাহসিকতার সঙ্গে যুদ্ধ করতে থাকলেন।পাকিস্তানি সেনাদের পাল্টা আক্রমণে মুক্তিযোদ্ধাদের বেশ ক্ষয়ক্ষতি হলো। এতে তারা দমে গেলেন না। মো. ওয়ালিউল ইসলামের নেতৃত্বে তারা বীরত্বের সঙ্গে যুদ্ধ করে পরদিন সকালে মুক্ত করলেন ভানুগাছ। ভানুগাছ যুদ্ধে মো. ওয়ালিউল ইসলাম যথেষ্ট রণকৌশল ও সাহস প্রদর্শন করেন। মূলত তার প্রচেষ্টাতেই মুক্ত হয় ভানুগাছ। মুক্তিযোদ্ধাদের দখলে আসে পাকিস্তানি সেনাদের ফেলে যাওয়া অনেক অস্ত্রশস্ত্র ও রসদ।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ইস্পাহানী ক্যান্টনমেন্ট পাবলিক স্কুল ও কলেজের প্রাক্তন শিক্ষার্থী
শ্বেতা সেহরাওয়াত (জন্ম: ২৬ ফেব্রুয়ারী ২০০৪) একজন ভারতীয় মহিলা ক্রিকেটার, যিনি বর্তমানে দিল্লি মহিলা ক্রিকেট দলের হয়ে খেলেন।  তিনি ২০২৩ সালের আইসিসি অনূর্ধ্ব-১৯ মহিলা টি-টোয়েন্টি বিশ্বকাপে ভারতের জাতীয় মহিলা অনূর্ধ্ব-১৯ ক্রিকেট দলের সহ-অধিনায়ক ছিলেন।    কর্মজীবন  সেহরাওয়াত ২০১৮ সালের অক্টোবরে দিল্লির অনূর্ধ্ব-১৯ মহিলা দলের হয়ে প্রথমবার মাঠে নামেন।  এরপর, ২০২১ সালের মার্চ মাসে তিনি দিল্লির সিনিয়র দলের হয়ে ঘরোয়া ক্রিকেটে আত্মপ্রকাশ করেন। ১৭ মার্চ, মেঘালয়ের বিপক্ষে ১১৮ রান করে তিনি তার প্রথম লিস্ট-এ শতরান পূর্ন করেন।  ২০২১ সালের মে মাসে, দ্বাদশ বোর্ড পরীক্ষার কারণে তিনি জাতীয় ক্রিকেট একাডেমি (এনসিএ) ক্যাম্পে যোগ দিতে অক্ষম ছিলেন। তিনি এনসিএ প্রধান ভিভিএস লক্ষ্মণকে একটি ইমেল পাঠিয়ে ক্যাম্পের দ্বিতীয় পর্বে যোগদানের অনুমতি চান এবং পরীক্ষার পর সেই সুযোগ পান। ক্যাম্পের দ্বিতীয় ম্যাচেই সেঞ্চুরি করার মাধ্যমে তিনি এনসিএ অনূর্ধ্ব-১৯ অঞ্চলভিত্তিক প্রতিযোগীতার সি দলে নির্বাচিত হন। সেই প্রতিযোগিতায় তিনি ছয় ম্যাচে দুটি সেঞ্চুরি করেন।।   ২০২২ সালের এপ্রিলে সেহরাওয়াত মহিলাদের টি-টোয়েন্টি ক্রিকেটে আত্মপ্রকাশ করেন। একই বছরের অক্টোবরে, মণিপুরের বিপক্ষে ৪৩ বলে ৬০ রান করে তার প্রথম মহিলা টি-টোয়েন্টি অর্ধশতরান পূর্ণ করেন। ২০২২ সালের নভেম্বরে সেহরাওয়াত ভারত বি দলের হয়ে খেলতে নামেন এবং অনূর্ধ্ব-১৯ চ্যালেঞ্জার ট্রফির শিরোপা জিততে বিশেষ অবদান রাখেন।  তিনি ৪০.৭৫ গড়ে ১৬৩ রান সংগ্রহ করে সেই ম্যাচের সর্বোচ্চ রান সংগ্রাহক হন।   এরপর, তিনি ভারত 'এ' দলের অধিনায়কত্ব করেন এবং অনূর্ধ্ব-১৯ চতুর্ভুজাকার সিরিজে ভারতকে জয়ের শিরোপা এনে দেন। এই সিরিজে ভারত 'বি',  শ্রীলঙ্কা 'অনুর্ধ্ব-১৯' এবং ওয়েস্ট ইন্ডিজ 'অনুর্ধ্ব-১৯' দল প্রতিদ্বন্দ্বিতা করেছিল।   তিনি ১৬৪ রান করে সর্বোচ্চ রান সংগ্রাহক হন এবং তার ১৫১.৮৫ স্ট্রাইক-রেট টুর্নামেন্টের মধ্যে সর্বোচ্চ ছিল। পরে, নিউজিল্যান্ডের মহিলা অনূর্ধ্ব-১৯ দলের বিরুদ্ধে পাঁচ ম্যাচের টি-টোয়েন্টি শৃঙ্খলায় তিনি ভারতের মহিলা অনূর্ধ্ব-১৯ দলের অধিনায়ক নির্বাচিত হন  এবং দলকে সুদৃঢ় নেতৃত্ব দিয়ে ৫-০ ব্যবধানে সিরিজ জয় সুনিশ্চিত করেন।  ২০২২ সালের ডিসেম্বরে, সেহরাওয়াতকে ২০২৩ আইসিসি অনূর্ধ্ব-১৯ মহিলা টি-টোয়েন্টি বিশ্বকাপের জন্য ভারতীয় দলের সহ-অধিনায়ক হিসেবে নির্বাচিত করা হয়। ভারতের উদ্বোধনী ম্যাচে তিনি দক্ষিণ আফ্রিকার বিপক্ষে ৫৭ বলে অপরাজিত ৯২ রান করেন। এই ম্যাচে তিনি যেখানে ২০টি চার মেরেছিলেন। তার এই শক্তিশালী প্রদর্শনের ফলে ম্যাচে ২১ বল বাকী থাকতেই ভারত জয়ী হয়। সেহরাওয়াত ম্যাচসেরা নির্বাচিত হন।  তিনি আইসিসি মহিলা অনূর্ধ্ব-১৯ বিশ্বকাপে অর্ধশতক করা প্রথম ভারতীয় ক্রিকেটার হন। ইনিংস চলাকালীন, অধিনায়ক শেফালি ভার্মা তাকে নিয়মিত পরামর্শ দিতেন। ম্যাচ শেষে, সেহরাওয়াত এই ইনিংসটিকে তার "সর্বকালের সেরা টি-টোয়েন্টি ইনিংস" হিসেবে বর্ণনা করেছিলেন।   দিল্লির কার্নাইল সিং স্টেডিয়ামে প্রাক্তন ভারতীয় ক্রিকেটার দীপ্তি ধিয়ানি তার কোচ ছিলেন। দক্ষিণ আফ্রিকার ক্রিকেটার মিগনন ডু প্রিজ ভারতীয় তারকা হরমনপ্রীত কৌরের সাথে সেহরাওয়াতের ব্যাটিং শৈলীর তুলনা করেছেন ।    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০৪-এ জন্ম
ঊর্ধ্ব মহাশিরা (SVC) হলো দুটি ভেনা ক্যাভার একটি যেটি অপেক্ষাকৃত উপরে অবস্থিত। এটি একটি বড় ভেনাস ট্রাঙ্ক যেটি অক্সিজেনবিহীন রক্তকে সংবহন তন্ত্র থেকে হৃৎপিণ্ডের ডান অলিন্দে নিয়ে আসে। এটির ব্যাস প্রায় ২৪ মিমি কিন্তু দৈর্ঘ্য অত্যন্ত সংক্ষিপ্ত। এটি ডায়াফ্রামের উপরে শরীরের উপরের অর্ধেক থেকে ভেনাস রিটার্ন গ্রহণ করে। এক্ষেত্রে দেহের নীচের অর্ধেক থেকে ভেনাস রিটার্ন নিম্নতর ভেনা ক্যাভা দিয়ে প্রবাহিত হয়। এটি কেন্দ্রীয় শিরাস্থ ক্যাথেটারের মাধ্যমে কেন্দ্রীয় ভেনাস অ্যাক্সেসের একটি সাধারণ সাইট।   গঠন  বাম এবং ডান ব্র্যাকিওসেফালিক শিরা দ্বারা ঊর্ধ্ব মহাশিরা গঠিত হয়। এটি উর্ধাঙ্গ, চোখ,ঘাড় এবং প্রথম ডান কোস্টাল কার্টিলেজের নীচের সীমানার পিছনের অংশ থেকে রক্ত সংগ্রহ করে। এটি প্রথম ইন্টারকোস্টাল জায়গার পিছনে উল্লম্বভাবে নীচের দিকে যায় এবং অ্যাজাইগাস শিরা গ্রহণ করে। তারপরে এটি হৃৎপিণ্ডের উপরের ডান অংশে ডান অলিন্দের সাইনাস ভেনোরামে শেষ হয়। অন্যান্য প্রাণীদের মধ্যে এটি ক্রেনিয়াল ভেনা ক্যাভা নামেও পরিচিত।   ক্লিনিকাল গুরুত্ব  ঊর্ধ্ব মহাশিরা বাধা বলতে ঊর্ধ্ব মহাশিরার আংশিক বা সম্পূর্ণ বন্ধ হয়ে যাওয়াকে বোঝায়। রক্ত সরবরাহের এই বাঁধা সাধারণত ক্যান্সারের ক্ষেত্রে যেমন ফুসফুসের ক্যান্সার, মেটাস্ট্যাটিক ক্যান্সার বা লিম্ফোমার জন্য হতে পারে । এক্ষেত্রে অবস্থা খারাপ হলে শ্বাসকষ্ট, কাশি এবং বুকে ব্যথা হতে পারে। বাধা সৃষ্টিকারী টিউমারগুলোর প্রভাব কমাতে কেমোথেরাপি এবং / অথবা রেডিয়েশন থেরাপি দেওয়া যেতে পারে। ক্ষেত্রবিশেষে কর্টিকোস্টেরয়েডও দেওয়া যেতে পারে।   ট্রাইকাসপিড ভালভ পুনঃস্থাপনে হৃৎপিণ্ডের স্পন্দনগুলো খুব প্রয়োজনীয়।  কোন কপাটিকাই ডান অলিন্দ থেকে ঊর্ধ্ব মহাশিরাকে পৃথক করে না।   অতিরিক্ত চিত্র    তথ্যসূত্র   বিষয়শ্রেণী:ধড়ের শিরা
নিরমালী () ভারতের বিহার রাজ্যের সুপাল জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯ মিটার (১৯৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নিরমালী শহরের জনসংখ্যা হল ১৬,১৪৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৩১%। সারা ভারতের সাক্ষরতার হার ৫৯.৫%, তার চাইতে নিরমালী এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
thumb|জ্যাকার্ডের এই প্রতিকৃতি জ্যাকার্ড তাঁতে রেশমে বোনা হয়েছিল এবং এটি তৈরি করতে ২৪,০০০ পাঞ্চ কার্ড লেগেছিল (১৮৩৯)। এটি কেবল অর্ডার অনুযায়ী উৎপাদিত হয়েছিল। চার্লস ব্যাবেজ এই প্রতিকৃতির একটি মালিক ছিলেন; এটি তাকে তার অ্যানালিটিক্যাল ইঞ্জিন-এ পাঞ্চ কার্ড ব্যবহারের অনুপ্রেরণা জুগিয়েছিল।Hyman, Anthony, ed. Science and Reform: Selected Works of Charles Babbage, Cambridge, England: Cambridge University Press, 1989, p. 298. এটি বর্তমানে লন্ডনের সায়েন্স মিউজিয়ামের সংগ্রহে রয়েছে।  জ্যাকার্ড মেশিন () বা জ্যাকার্ড তাঁত হলো একটি যন্ত্র যা তাঁতে সংযুক্ত করে এমন জটিল নকশাযুক্ত বস্ত্র যেমন ব্রোকেড, ডামাস্ক এবং মাতেলাসে তৈরি করার প্রক্রিয়াকে সহজ করে তোলে। তাঁত এবং জ্যাকার্ড মেশিন একসাথে হলে সেটিকে জাকার্ড তাঁত বলা হয়। এই মেশিনটি জোসেফ মেরি জ্যাকার্ড ১৮০৪ সালে পেটেন্ট করেছিলেন,Eric Hobsbawm, "The Age of Revolution", (London 1962; repr. 2008), p.45. যা পূর্ববর্তী উদ্ভাবন বাসিল বুশন (১৭২৫), জ্যঁ ব্যাপ্তিস্ত ফ্যালকন (১৭২৮), এবং জ্যাক ভকাঁসের (১৭৪০) ওপর ভিত্তি করে তৈরি।সি. রাজি পৃ.১২০ (১৯১৩) মেশিনটি একটি "কার্ডের শৃঙ্খল" দ্বারা নিয়ন্ত্রিত হত; অসংখ্য পাঞ্চ কার্ড একসাথে যুক্ত করে একটি ধারাবাহিক ক্রম তৈরি করা হতো। প্রতিটি কার্ডে একাধিক সারির গর্ত থাকত, এবং একটি পূর্ণ কার্ড একটি নকশার এক সারির সমতুল্য ছিল।  জ্যাকার্ড প্রক্রিয়া এবং প্রয়োজনীয় তাঁতের যন্ত্রাংশ দুটোর নামই উদ্ভাবকের নামানুসারে রাখা হয়েছে। এই যন্ত্রপাতি তাঁতে কাপড় বোনার সবচেয়ে গুরুত্বপূর্ণ উদ্ভাবনের মধ্যে একটি। কারণ জাকার্ড শেডিং জটিল নকশার বস্ত্র স্বয়ংক্রিয়ভাবে অসীম বৈচিত্র্যে উৎপাদন সম্ভব করেছে। 'জ্যাকার্ড' শব্দটি কোনো নির্দিষ্ট তাঁতের জন্য সীমাবদ্ধ নয় বরং এটি এমন একটি নিয়ন্ত্রণ ব্যবস্থা বোঝায় যা নকশা বুননকে স্বয়ংক্রিয় করে। এই প্রক্রিয়া ব্যবহার করে নকশাযুক্ত নিটওয়্যার এবং যন্ত্রে তৈরি জার্সির মতো বস্ত্রও উৎপাদন করা সম্ভব।  পাঞ্চ কার্ড প্রতিস্থাপনের মাধ্যমে কার্যধারার ক্রম নিয়ন্ত্রণের এই ব্যবহারকে কম্পিউটিং হার্ডওয়্যারের ইতিহাসের একটি গুরুত্বপূর্ণ ধাপ হিসেবে গণ্য করা হয় যা চার্লস ব্যাবেজের অ্যানালিটিক্যাল ইঞ্জিনকে অনুপ্রাণিত করেছিল।   তথ্যসূত্র    বহিঃসংযোগ      বিষয়শ্রেণী:তন্তুবয়ন বিষয়শ্রেণী:প্রযুক্তির ইতিহাস বিষয়শ্রেণী:ফরাসি উদ্ভাবন
{{তথ্যছক পদস্থ কর্মকর্তা |name           = হরি বিনায়ক পাটস্কর |birthname      = |image          =  |imagesize      =  |order          = ২য় |office         = মধ্যপ্রদেশের রাজ্যপাল |1blankname     = মুখ্যমন্ত্রী  |1namedata      = Kailash Nath KatjuBhagwantrao MandloiDwarka Prasad Mishra |term_start     = 14 June 1957 |term_end       = 10 February 1965 |predecessor    = Pattabhi Sitaramayya |successor      = K.C. Reddy |office1        = Minister of Civil Aviation |primeminister1 = Jawaharlal Nehru |term_start1    = 7 December 1956 |term_end1      = 16 April 1957 |predecessor1   = Lal Bahadur Shastri |successor1     = Lal Bahadur Shastri |office2        = Member of the Constituent Assembly of India |term_start2    = 9 December 1946 |term_end2      = 24 January 1950  |birth_date     =  |birth_place    = Indapur, Pune, Bombay Presidency, British India  হরি বিনায়ক পাটস্কর ছিলেন একজন ভারতীয় আইনজীবী, পুনা বিশ্ববিদ্যালয়ের প্রাক্তন উপাচার্য এবং রাজনীতিবিদ যিনি ভারতের গণপরিষদের সদস্য ছিলেন। তিনি মধ্যপ্রদেশের প্রাক্তন রাজ্যপাল ছিলেন। তিনি ১৯৬৩ সালে পদ্মভূষণে,  ভারতের তৃতীয় সর্বোচ্চ অসামরিক সম্মাননা, ভূষিত হন।  আরো দেখুন  মধ্যপ্রদেশের রাজ্যপালদের তালিকা  তথ্যসূত্র  বহিঃসংযোগ Bio on Raj Bhavan website   বিষয়শ্রেণী:মধ্যপ্রদেশের রাজ্যপাল বিষয়শ্রেণী:১৮৯২-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:ভারতের গণপরিষদের সদস্য বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক বিষয়শ্রেণী:ভারতের আইনমন্ত্রী বিষয়শ্রেণী:ভারতের বেসামরিক বিমানমন্ত্রী বিষয়শ্রেণী:ভারতের মন্ত্রিসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:২০ শতকের ভারতীয় শিক্ষাগত তাত্ত্বিক বিষয়শ্রেণী:মহারাষ্ট্রের লোকসভা সদস্য বিষয়শ্রেণী:মারাঠি রাজনীতিবিদ বিষয়শ্রেণী:পুণে জেলার ব্যক্তি বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:মহারাষ্ট্রের ভারতীয় স্বাধীনতাকর্মী বিষয়শ্রেণী:মহারাষ্ট্রের ভারতীয় জাতীয় কংগ্রেসের রাজনীতিবিদ
সেতাবগঞ্জ পৌরসভা বাংলাদেশের দিনাজপুর জেলার বোচাগঞ্জ উপজেলার একটি প্রশাসনিক এলাকা। সেতাবগঞ্জ শহর দিনাজপুর জেলার একটি বিখ্যাত শহর যেখানে বোচাগঞ্জ উপজেলা এর প্রধান কার্যালয় অবস্থিত ।   অবস্থান ও সীমানা  এই পৌরসভার উত্তরে বোচাগঞ্জ উপজেলার নাফানগর ইউনিয়ন দক্ষিণে  আটগাঁও ইউনিয়ন পূর্বে  ইশানিয়া ও আটগাঁও ইউনিয়ন পশ্চিমে মুর্শিদহাট ইউনিয়ন অবস্থিত।    ক্রীড়া  সেতাবগঞ্জে ফুটবল খেলা বেশ জনপ্রিয় তবে ক্রিকেট খেলার জনপ্রিয়তাও কম নয়। বিভিন্ন খেলার আয়োজনের জন্য শহরে একটি মিনি স্টেডিয়াম আছে যা শেখ রাসেল মিনি স্টেডিয়াম  (সেতাবগঞ্জ বড়মাঠ) নামে পরিচিত।   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ১৫.২৩ বর্গ কি.মি. মোট জনসংখ্যাঃ ২৮,৫৩২ জন   যোগাযোগ ব্যবস্থা  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:images (4).jpeg|থাম্ব|সেতাবগঞ্জ রেলওয়ে স্টেশনের কার্যালয় ভবন। এই পৌরসভায় একটি রেলওয়ে স্টেশন আছে যা সেতাবগঞ্জ রেলওয়েস্টেশন নামে পরিচিত। এছাড়াও রয়েছে বাস সার্ভিস, এখানে প্রতিদিন ১০০+ বাস চলাচল করে।   শিক্ষা ব্যবস্থা    প্রাথমিক বিদ্যালয়    ধনতলা সরকারি প্রাথমিক বিদ্যালয়  মেলাগাছি সরকারি প্রাথমিক বিদ্যালয়  বোচাগঞ্জ উপজেলা ইংলিশ স্কুল   মাধ্যমিক ও উচ্চ মাধ্যমিক বিদ্যালয়    সেতাবগঞ্জ সরকারি পাইলট মডেল উচ্চ বিদ্যালয়  সেতাবগঞ্জ চিনিকল উচ্চ বিদ্যালয়  সেতাবগঞ্জ আইডিয়াল একাডেমি  সেতাবগঞ্জ পাইলট বালিকা উচ্চ বিদ্যালয়  সেতাবগঞ্জ আইডিয়াল কিন্ডারগার্ডেন স্কুল  সেতাবগঞ্জ হলিলাইট স্কুল এন্ড কলেজ   কলেজ    সেতাবগঞ্জ সরকারী কলেজ  সেতাবগঞ্জ মহিলা কলেজ  সেতাবগঞ্জ বকুলতলা কলেজ   মাদ্রাসা    সেতাবগঞ্জ কামিল মাদ্রাসা   উল্লেখযোগ্য ব্যক্তি    আব্দুর রৌফ চৌধুরী (১৯৩৭-২০০৭খ্রিঃ), বাংলাদেশ সরকারের ডাক ও টেলিযোগাযোগ মন্ত্রনালয়ের প্রতিমন্ত্রী।  খালিদ মাহমুদ চৌধুরী (৩১ জানুয়ারি ১৯৭০-), বাংলাদেশ নৌ পরিবহন মন্ত্রনালয়ের প্রতিমন্ত্রী।   জনপ্রতিনিধি  বর্তমান মেয়রঃ মোঃ আসলাম   আরও দেখুন  বোচাগঞ্জ উপজেলা কুড়িগ্রাম জেলা রংপুর বিভাগ   তথ্যসূত্র   বিষয়শ্রেণী:দিনাজপুর জেলার পৌরসভা বিষয়শ্রেণী:১৯৯৬-এ বাংলাদেশে প্রতিষ্ঠিত
মোসদেং একটি ত্রিপুরি খাবার Cultural Exchange between North East and South East Asia: East meet East  যা মরিচ দিয়ে তৈরি। একটি ধোঁয়াটে গন্ধ দেওয়ার জন্য মরিচগুলি সাধারণত একটি খোলা আগুনে সামান্য পুড়িয়ে দেওয়া হয়। [ উদ্ধৃতি প্রয়োজন ] মোসডেং হল একটি সাইড ডিশ যা তাজা ভাজা মরিচ, লবণ এবং একটি ছোট ছোট, শুকনো এবং তেলে পেস্ট করা মাছকে বারমা (গাঁজানো) পিষে তৈরি করা হয়। কখনও কখনও সবজি যোগ করা হয়।[ উদ্ধৃতি প্রয়োজন ]   তথ্যসূত্র   বিষয়শ্রেণী:ত্রিপুরী রন্ধনশৈলী
সানসিল্ক হল একটি ব্রিটিশ চুলের যত্নের পণ্যের মার্কা যা ইউনিলিভার কোম্পানি দ্বারা উত্পাদিত হয়। মার্কাটি ১৯৫৪ সালে যুক্তরাজ্যে চালু হয়েছিল এবং বিশ্বব্যাপী বেশিরভাগ দেশে উপলব্ধ। এটি দক্ষিণ-পূর্ব এশিয়ার (মালয়েশিয়া, ভিয়েতনাম, ফিলিপাইন, ইন্দোনেশিয়া এবং থাইল্যান্ড) একটি চুলের যত্নের পণ্যের একটি মার্কা।    তথ্যসূত্র   বিষয়শ্রেণী:শ্যাম্পুর মার্কা বিষয়শ্রেণী:ইউনিলিভার মার্কা বিষয়শ্রেণী:চুলের যত্নের পণ্য বিষয়শ্রেণী:১৯৫৪-এ প্রবর্তিত পণ্য
বড়পেটা লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।   বিধানসভার কেন্দ্রসমূহ  বরপেটা লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত: নির্বাচন সমষ্টি সংখ্যানামসংরক্ষিত (এসসি / এসটি / কোনটিই নয়)জেলাভোটার(২০১১)৩২বঙাইগাঁওকোনটিই নয়বঙাইগাঁও১৪৪,৪৮৪৩৪অভয়াপুরী উত্তর কোনটিই নয়বঙাইগাঁও১২৫,৩০৪৩৫অভয়াপুরি দক্ষিণ   তফসিলি (এসসি )বঙাইগাঁও১৪৫,৯২৫৪২পাতাচারকুচি কোনটিই নয়বরপেটা১২৪,৯৯৩৪৩বড়পেটা কোনটিই নয়বরপেটা১৫৪,৩৪৩৪৪জনিয়া কোনটিই নয়বরপেটা১৩৬,৯৩৯৪৫বাঘবড় কোনটিই নয়বরপেটা১০৮,০৭৬৪৬সরুক্ষেত্ৰী কোনটিই নয়বরপেটা১৪৯,৫৪৭৪৭চেঙ্গা কোনটিই নয়বরপেটা১০৫,৪৮২৬১ধৰ্মপুর কোনটিই নয়নলবারী১২৭,০০৫   সংসদ সদস্যবৃন্দ   ক্ৰম   বৰ্ষ  প্ৰাৰ্থী  দল  ১ ১৯৫১  বেলি রাম দাস  ভারতীয় জাতীয় কংগ্রেস ২  ১৯৬২  রেণুকা দেবী বরকটকী  ভারতীয় জাতীয় কংগ্রেস ৩  ১৯৬৭  ফখরুদ্দীন আলী আহমেদ  ভারতীয় জাতীয় কংগ্রেস ৪  ১৯৭১  ফখরুদ্দীন আলী আহমেদ ভারতীয় জাতীয় কংগ্রেস ৫  ১৯৭৭  ইসমাইল হোসেন খান  ভারতীয় জাতীয় কংগ্রেস ৬  ১৯৮২  ইসমাইল হোসেন খান  ভারতীয় জাতীয় কংগ্রেস ৭  ১৯৯১  উদ্ধব বৰ্মন  ভারতের কমিউনিস্ট পার্টি (মার্ক্সবাদী) ৮  ১৯৯৬ উদ্ধব বৰ্মন  ভারতের কমিউনিস্ট পার্টি (মার্ক্সবাদী) ৯  ১৯৯৮  এ এফ গোলাম ওসমানী ভারতীয় জাতীয় কংগ্রেস ১০  ১৯৯৯  এ এফ গোলাম ওসমানী ভারতীয় জাতীয় কংগ্রেস ১১  ২০০৪  এ এফ গোলাম ওসমানী ভারতীয় জাতীয় কংগ্রেস ১২  ২০০৯  ইসমাইল হোসেন ভারতীয় জাতীয় কংগ্রেস ১৩  ২০১৪  সিরাজুদ্দিন আজমল  এ আই ইউ ডি এফ   নির্বাচনী ফলাফল   সাধারণ নির্বাচন ২০১৪       তথ্য়সূত্র   বিষয়শ্রেণী:বড়পেটা জেলা বিষয়শ্রেণী:আসামের লোকসভা কেন্দ্র
ইচেরি শেহের (  , মধ্য শহর ) হলো লাল লাইনের (লাইন -১) বাকু মেট্রোর একটি স্টেশন। এটি ৬ নভেম্বর ১৯৬৭ সালে বাকুর প্রথম ৫টি স্টেশনের একটি হিসাবে উদ্বোধন করা হয়েছিল। ১৯৬৭ সালের  নভেম্বর থেকে নিয়মিত যান চলাচল শুরু হয়।  স্টেশনটিকে ২০০৭ সাল পর্যন্ত স্টেশনটির নাম বাকু ভোসেতি ছিল। ২০০৭ সালের এপ্রিলে আজারবাইজান প্রজাতন্ত্রের মন্ত্রিপরিষদের প্রস্তাবনা অনুযায়ী স্টেশনটির নাম পরিবর্তন করে "ইচেরি শেহের" রাখা হয়।   সংস্কার  জুলাই ২০০৮ সালে মন্ত্রিপরিষদের সিদ্ধান্ত অনুযায়ী স্টেশনটির সংস্কারকাজ শুরু হয়। ডিসেম্বর ২০০৮ সালে সংস্কার সম্পন্ন হয়, এবং স্টেশনটি ২৯ ডিসেম্বর পুনরায় খোলা হয়।  ধাতু ও কাচের সমন্বয়ে গঠিত স্টেশনের প্রবেশপথের জন্য পিরামিড আকৃতি ব্যবহার করা হয়েছে। উপরের বারান্দার বাইরের উচ্চতা ১৪ মিটার (ওল্ড সিটি দুর্গের উচ্চতা হিসাবে)। ২০০৯ পুরাতন এলটি ধরনের এস্কেলেটর সরিয়ে "ভিক্টোরিয়া" ধরনের এস্কেলেটর স্থাপন কারা হয়।  চিত্র:Bakı metropoliteninin 50 illiyi münasibətilə İçərişəhər metrostansiyasında təşkil edilmiş sərgi 15.jpg মধ্য হল ও উভয় প্ল্যাটফর্মের দেয়াল ফ্রান্সে তৈরি প্রাচীন বাকুর ১৬টি ছবি দিয়ে সজ্জিত করা হয়েছে। প্রাচীন বাকু নগরীর দুর্গের দেয়ালের একটি টুকরোতে " İçərişəhər " শব্দটি লিখি, পেছনের দিকে স্থাপন করা হয়েছে।  স্টেশনের একমাত্র প্রস্থান পথটি হচ্ছে ইস্তিগলিয়াত সরণির দিকে।   আরও দেখুন   বাকু মেট্রো স্টেশনসমূহের তালিকা  বাকু মেট্রো   তথ্যসূত্র   বিষয়শ্রেণী:বাকু মেট্রো স্টেশন বিষয়শ্রেণী:১৯৬৭-এ চালু হওয়া রেলওয়ে স্টেশন বিষয়শ্রেণী:১৯৬৭-এ আজারবাইজানে স্থাপিত বিষয়শ্রেণী:১৯৬৭-এ চালু রেলওয়ে স্টেশন
300px|thumb|right|কেনেডি স্পেস সেন্টার দর্শনার্থী কেন্দ্রে প্রবেশের মূল দরজা, জুলাই ২০০৬ thumb|right|300px|মেরিট আইল্যান্ড এবং কেনেডি স্পেস সেন্টারকে মানচিত্রে সাদা রঙ্গে দেখান হয়েছে নাসা জন এফ কেনেডি স্পেস সেন্টারটি ফ্লোরিডার টিটাসভিল (Titusville) শহরের পাশে আটলান্টিক উপকূলে মেরিট আইল্যান্ড (Merritt Island) নামক একটি দ্বীপে অবস্থিত। এই স্পেস সেন্টার থেকে নাসার নভোযান উৎক্ষেপণ করা হয় এবং এখানে সে সুবিধা রয়েছে। এখানে একটি দর্শনার্থী কেন্দ্র এবং স্পেস সেন্টারের মূল অংশে বাস ভ্রমণের ব্যবস্থা রয়েছে, যা ফ্লোরিডা ভ্রমণে আসা প্রচুর পযর্টককে এ স্থানটি দর্শনে আকৃষ্ট করছে।  কেনেডি স্পেস সেন্টার জ্যাকসনভিল এবং মিয়ামির মধ্যে ফ্লোরিডায় রয়েছে। সাইটটি মেরিট আইল্যান্ডে এবং ২১৯ বর্গ মাইল জুড়ে রয়েছে। কেন্দ্রের সুরক্ষা নিশ্চিত করার জন্য মেরিট দ্বীপ  (Merritt Island) একটি সীমাবদ্ধ অঞ্চল। এ কারণে দ্বীপটি একটি গুরুত্বপূর্ণ বন্যপ্রাণী অভয়ারণ্যে পরিণত হয়েছে। মেরিট আইল্যান্ডের ১০ শতাংশেরও কম অংশ নাসার দখলে থাকায় অবশিষ্ট অঞ্চলটি এখন বিপন্ন ফ্লোরিডা প্যান্থার এবং আইকনিক টাকের ঈগলসহ বিভিন্ন প্রাণীর প্রজাতির আবাসস্থল।  একসময় শিকার ও কীটনাশকের কারণে বিলুপ্তির ঝুঁকির মধ্যে, টাক ঈগল এখন উত্তর আমেরিকার বেশিরভাগ অংশে সমৃদ্ধ হচ্ছে। ১৯৭০-এর দশকে বিপন্ন প্রজাতির আইনের আওতায় সুরক্ষিত প্রথম প্রজাতির মধ্যে একটি আমেরিকার জাতীয় প্রতীক এখন।   তথ্যসূত্র    বহিঃসংযোগ    Kennedy Space Center Home Page  CCAFS Space and Missile Museum  Titusville Area Chamber of Commerce Home Page  Visitor Complex Home Page  Astronauts Memorial Foundation Home Page  John F. Kennedy Space Center from Encyclopedia Astronautica  বিষয়শ্রেণী:মার্কিন মহাকাশ গবেষণা কেন্দ্র বিষয়শ্রেণী:কেনেডি স্পেস সেন্টার বিষয়শ্রেণী:নাসার বিশেষ উদ্দেশ্যসাধক কেন্দ্র বিষয়শ্রেণী:মার্কিন যুক্তরাষ্ট্র রকেট উৎক্ষেপণ স্থান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৯:০৪, ২৩ জুন ২০১৮ (ইউটিসি) রবীন্দ্রনাথ ও ঢাকা বিশ্ববিদ্যালয় প্রতিষ্ঠা   – (অপসারণের প্রস্তাবনা দেখুনলগ দেখুন) () নিবন্ধটিতে বায়বীয় তথ্যসুত্রকে আধার করা হয়েছে। এবং একই সাথে সেই তথ্যসুত্রের মধ্যকার তথ্য সুত্রকে ক্রসচেকের কোনো উপায় রাখা হয় নি। এটি একটি বিতর্কিত নিবন্ধ Fahim fanatic (আলাপ) ২১:১৬, ১০ জুন ২০১৮ (ইউটিসি) এই নিবন্ধটিতে মুল তথ্যসুত্র গুলো সম্পুর্ণভাবে এই ওয়ার্ডপ্রেস থেকে সংগৃহীত করা হয়েছে। যার কোনো ধরনের বৈধতা নেই। নিবন্ধটিতে বলা হচ্ছে কুলদা রায় ঢাকা বিশ্ববিদ্যালয় প্রতিষ্ঠার অনেক বছর পরে জন্মগ্রহণ করেছেন। রবীন্দ্রনাথ কে নিয়ে গবেষনার জন্য কী রবীন্দ্রনাথের সমসাময়িককালের হতে হবে? কুলদা রায় বিডি নিউজ ব্লগে প্রকাশিত প্রতিবেদনে সুষ্পষ্টভাবে দেখিয়েছেন যদি ঢাকা বিশ্ববিদ্যালয় প্রতিষ্ঠার পুর্বে বিশ্ববিদ্যালয় বিরোধি কোনো সভা হয়েও থাকে, তবে সেদিন রবীন্দ্রনাথ কলকাতাতেই ছিলেন না। এই নিবন্ধ প্রণেতা নীরদ সি চৌধুরীর বক্তব্য দিয়েছেন। অথচ নীরোদ সি চৌধুরী; রবীন্দ্রনাথ ঢাকা বিশ্ববিদ্যালয় প্রতিষ্ঠার বিরোধিতা করেছেন, এরকম শিরোনামে বৈধ অথবা স্বনামধন্য কোনো পত্রিকার তথ্যসুত্র নিবন্ধ প্রণেতা দেন নি, যা থেকে বলা যায়, নীরোদ সি চৌধুরী তার বইতে একথা বলেছেন। ড. রমেশচন্দ্রের যে বক্তব্য টানা হয়েছে, তারও কোনো স্বীকৃত তথ্যসুত্র টানা হয় নি। বরং এটার বিরোধিতা করেছেন কথাসাহিত্যিক নোমান তার নিজস্ব ব্লগে। তিনি দাবী করেছেন, রমেশচন্দ্রের বই পড়েই তিনি এমন মন্তব্য রেখেছেন। সেই দিক থেকে তুলনামুলক বিচারে নিবন্ধ প্রণেতার চেয়ে নোমানের বক্তব্য অধিক গ্রহণযোগ্য। রবীন্দ্রনাথ যেহেতু প্রখ্যাত একজন ব্যক্তি তাই তার সমালোচনা মুলক নিবন্ধ বিশ্বকোষীয় নিবন্ধে থাকার জন্য গ্রহণযোগ্য তথ্যসুত্র থাকা উচিত, কিন্তু এখানে তা নেই। Fahim fanatic (আলাপ) ২১:৪০, ১০ জুন ২০১৮ (ইউটিসি)  মন্তব্য - ঢাকা বিশ্ববিদ্যালয় প্রতিষ্ঠালগ্নে পূর্ব বাংলায় কোন বিশ্ববিদ্যালয় প্রতিষ্ঠা না করার পক্ষে কলকাতার অনেকেই অবস্থান নিয়েছিলেন। এটা ইতিহাসের অংশ। তবে এই নিবন্ধে ব্যক্তি রবীন্দ্রনাথ কে ছোট করার প্রয়াস লক্ষ্য করা যায়। সেই হিসেবে নিবন্ধটি অপসারণযোগ্য। অপরদিকে নিবন্ধকার যদি ঢাকা বিশ্ববিদ্যালয় প্রতিষ্ঠায় বিরোধিতা শিরোনামে স্থানান্তর করে উপযুক্ত তথ্যসূত্র সহ পরিমার্জন করেন তবে রেখে দেয়ার পক্ষে অন্যথায় অপসারণে সমর্থন। — ফেরদৌস • ০৩:১৫, ১১ জুন ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কিম মিশেল শর্মা একজন ভারতীয় অভিনেত্রী এবং মডেল। তিনি ২০০০ সালে হিন্দি ভাষার চলচ্চিত্র মোহব্বতেঁ দিয়ে অভিনয়ে অভিষেক করেছিলেন।   কর্মজীবন  দিল্লি সফরে কিম শর্মা ক্লোজ-আপ (টুথপেস্ট)-এর জন্য অডিশন দিয়ে নির্বাচিত হয়েছিলেন। পরবর্তীতে তিনি সানসিল্ক, পেপসি, টাটা সাফারি, পন্ড'স, ফেয়ার অ্যান্ড লাভলী, ক্লিন এন্ড ক্লিয়ার এবং লি'রিল এর বিজ্ঞাপনে উপস্থিত হন। তিনি "ওলে" এর ভারতীয় ব্র্যান্ড প্রতিনিধিও। আদিত্য চোপড়া তার পরিচালনায় মোহব্বতেঁ চলচ্চিত্রের জন্য শর্মাকে স্বাক্ষরিত করেছিলেন।   টেলিভিশন    ক্যারি অন শেখর - পর্ব ৩০।   চলচ্চিত্রের তালিকা   ডর  (১৯৯৩) - (অতিরিক্ত) মোহব্বতেঁ (২০০০) - সঞ্জনা তুম সে আচ্ছে কৌন হ্যায় (২০০২) - ববি গুজরাল খড়গম (২০০২) - পূজা কেহতা হ্যায় দিল বার বার (২০০২) - রিতু প্যাটেল ফিদা (২০০৪) - সোনিয়া তাজ মহল: এন ইন্টার্নাল লাভ স্টোরি (২০০৫) - লাডলি বেগম পদ্মশ্রী লালু প্রসাদ যাদব (২০০৫) - রিতা একিন (২০০৫) - তনয়া ঠাকুর কুড়িয়ো কা হ্যায় জামানা (২০০৬) - কণিকা টম, ডিক এন্ড হ্যারি (২০০৬) - বিজলি জিন্দেগী রকস (২০০৬) - জয় নেহলে পে দেহলা (২০০৭) - কিম (পূজা'র বান্ধবী) ছোড়ো না ইয়ার (২০০৭) - রেশমি মানি হ্যায় তো হানি হ্যায় (২০০৮) - সারা মাগাধীরা (২০০৯) - বিশেষ উপস্থিতি অঞ্জনেইলু (২০০৯) - আইটেম নাম্বার যাগম (২০১০) - সোফি   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:আহমেদনগরের ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:মহারাষ্ট্রের নারী মডেল